**ДОГОВОР**

Днес, **………………….** 2021 г. в гр. София между:

1. **НАЦИОНАЛНА АГЕНЦИЯ ЗА ПРОФЕСИОНАЛНО ОБРАЗОВАНИЕ И ОБУЧЕНИЕ,** София, бул. "Цариградско шосе" №125, ЕИК 130273618, представлявана от инж. Марияна Павлова- Председател и Красимира Урумова-главен счетоводител в качеството и на упълномощено лице по чл. 13, ал. 3, т. 3 от ЗФУКП, наричан по-долу за краткост **ВЪЗЛОЖИТЕЛ**, от една страна и
2. **……………….,** София ……., ул. “……..” № ……….., ЕИК ………….., представлявана от ……………………, наричан по-нататък **ИЗПЪЛНИТЕЛ**, от друга страна

*се подписа настоящият договор за следното:*

**І. ПРЕДМЕТ НА ДОГОВОРА**

1. С настоящия договор **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши *„Услуга по изработване на аудиоспотове и видеоклипове за информиране и мотивиране на гражданите за възможностите за професионално обучение“* по проект „Качество и ефективност”, договор BG05M9OP001-3.020-0001-C01“, финансиран от Оперативна програма “Развитие на човешките ресурси” 2014-2020, съфинансирана от Европейския социален фонд като Изпълнителят изработи 2 видеоклипа и 2 аудиоспота, всеки от които с минимална продължителност от 30 секунди, като изпълнението следва да бъде в съответствие с обявата и с предложението на Изпълнителя:
   1. *За видеоклиповете*
      1. Продължителност на всеки видеоклип – с минимална продължителност 30 секунди; минимални изисквания за формат – MPEG, HD резолюция.
      2. Преди да се пристъпи към заснемане на видеоклиповете, Изпълнителят следва да предостави на Възложителя текстов скрипт (storyboard), част от творческа концепция, който предварително да бъде одобрен от Възложителя, както и варианти за музикално оформление. Ако Изпълнителят планира да използва актьори (статисти), както и диктори, озвучаващи съдържание във видеоклиповете, то те трябва да бъдат одобрени предварително от Възложителя.
      3. Възложителят има право да предлага, проверява и коригира и допълва творческата концепция, включително предложението за текстово съдържание и графичната визуализация на видеоклиповете.
      4. Видеоклиповете следва да бъдат заснети с много добра резолюция, яркост и четливост.
      5. Дизайнът, визията, съдържанието на видеоклиповете се одобряват с писмено съгласие от Възложителя на етап подготовка.
      6. Видеоклиповете е необходимо да са съобразени с целевите групи, да са с актуално и динамично съдържание, което да предизвиква положителни емоции у зрителите и да провокира интерес към темата.
      7. Видеоклиповете следва да са с изчерпателна визуализация. Полученият краен материал следва да е подходящо обработен от Изпълнителя, с цел използването му за посочените от Възложителя цели.
      8. Видеоклиповете да бъдат релевантни за рекламна комуникация и да не съдържат рекламни надписи, лога и други форми на пряка или непряка реклама на трети страни.
      9. Възложителят си запазва правото да посочи свой представител, който да присъства на процеса на заснемане на видеоклиповете.
      10. Видеоклиповете следва да завършват с финален пакшот, одобрен от Възложителя, съгласно изискванията за визуализация и публичност на ОПРЧР.
   2. *За аудиспотовете*
      1. Продължителност на всеки аудиоспот – с минимална продължителност 30 секунди; минимални изисквания за формат – .mp3.
      2. Преди да се пристъпи към записване на аудиоспотовете, Изпълнителят следва да предостави на Възложителя текстов скрипт (storyboard), част от творческа концепция, който предварително да бъде одобрен от Възложителя, както и варианти за музикално оформление. Ако Изпълнителят планира да използва актьори (статисти), както и диктори, озвучаващи съдържание на аудиоспотовете, то те трябва да бъдат одобрени предварително от Възложителя.
      3. Аудиоспотовете следва да бъдат релевантни за рекламна комуникация и да не съдържат рекламни послания и други форми на пряка и непряка реклама на трети страни.
      4. Аудиоспотовете е необходимо да са съобразени с целевите групи, да са с актуално и динамично съдържание, което да предизвиква положителни емоции у слушателите и да провокира интерес към темата.
2. Настоящият договор влиза в сила от датата на подписването му и е със срок за предоставяне на финална версия на 2 видеоклипа и 2 аудиоспота е 90 (деветдесет) календарни дни. Срокът започва да тече от датата на сключване на договора и е до датата на предоставянето на всички изработени видеоклипове. В настоящия срок е включено времето, необходимо на Възложителя за разглеждане, одобрение/неодобрение.
3. За изработването и доставката на видеоклиповете и аудиоспотовете по т. 1 на настоящия договор ВЪЗЛОЖИТЕЛЯТ се задължава да изплати на ИЗПЪЛНИТЕЛЯ общата сума в размер на   
   …………( ……………………………) лв. без ДДС или …….. лв. ( …………….) с ДДС.
4. Изплащането ще се осъществи след подписване на двустранен приемо-предавателен протокол при извършване на доставка на видеоклиповете и аудиоспотовете. За извършване на плащанията ИЗПЪЛНИТЕЛЯТ изготвя фактура, която следва да съдържа в описателната част следния текст: „Разходът е по договор по Проект „Качество и ефективност“, договор BG05M9OP001-3.020-0001-C01, финансиран от Оперативна програма “Развитие на човешките ресурси” 2014-2020, съфинансирана от Европейския социален фонд ”***.***
5. ВЪЗЛОЖИТЕЛЯТ следва да изплати на ИЗПЪЛНИТЕЛЯ сумите за УСЛУГАТА по настоящия договор със банков превод по сметката на изпълнителя.

***Банкова сметка на Изпълнителя:***

|  |  |
| --- | --- |
| Банка: |  |
| Банков код: |  |
| Банкова сметка: |  |

1. Лицата за контакти са както следва:

|  |  |
| --- | --- |
| За Възложителя: |  |
| За Изпълнителя: |  |

**ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

1. Да извърши услугата добросъвестно и безпристрастно, в рамките на договорения срок, да осигури качествено изпълнение на всички дейности в обхвата на услугата в съответствие с изискванията на **ВЪЗЛОЖИТЕЛЯ** и изискванията на Единния наръчник на бенефициента за прилагане на правилата за информация и комуникация по оперативните програми в периода 2014-2020.
2. Да извърши услугите по предмета на договора лично или чрез съответните специалисти с необходимата квалификация и опит, и в съответствие с приетата от **ВЪЗЛОЖИТЕЛЯ** техническа оферта. В тази връзка **ИЗПЪЛНИТЕЛЯТ** следва да обезпечи работата на своя екип от експерти, като предостави наличната информация, осигури достъп до съответната действаща нормативна база и създаде необходими условия за изпълнение на поставените задачи.
3. Да изисква от **ВЪЗЛОЖИТЕЛЯ** да му бъде предоставяна необходимата информация, свързана с изработката на видеоклиповете и аудиоспотовете, обект на това задание.
4. Да бъде на разположение на **ВЪЗЛОЖИТЕЛЯ** през целия период на договора, като при необходимост и по изискване на **ВЪЗЛОЖИТЕЛЯ** участва в работни срещи.
5. Да предава всички разработени от него материали – предмет на услугата на електронен носител, във формати, изискани от **ВЪЗЛОЖИТЕЛЯ**.
6. Да докладва за възникнали нередности.
7. Да информира **ВЪЗЛОЖИТЕЛЯ** за възникнали проблеми при изпълнението на дейностите и за предприетите мерки за тяхното разрешаване
8. **ИЗПЪЛНИТЕЛЯТ** се задължава да представи за одобрение на Възложителя текстов скрипт (storyboard), варианти за музикално оформление, актьори (статисти), диктори, озвучаващи съдържание във видеоклиповете в срок 4 седмици, след сключване на договора.
9. ИЗПЪЛНИТЕЛЯТ се задължава да изпълни препоръките на възложителя (ако има такива) в срок 5 работни дни. Времето за отразяване на препоръките не може да променя заложените срокове за изпълнение на поръчката в т.2.
10. При повторно предоставяне на препоръки от ВЪЗЛОЖИТЕЛЯ, изпълнителят е длъжен да ги отрази незабавно
11. **ИЗПЪЛНИТЕЛЯТ** се задължава да не разгласява факти, относно съдържанието на този договор, както и информация, решения и данни, представляващи търговска тайна, които са им станали известни при или по повод осъществяване предмета на този договор.
12. **ИЗПЪЛНИТЕЛЯТ** има право да получи договореното в настоящия договор възнаграждение в посочените срокове и при посочените условия.
13. **ИЗПЪЛНИТЕЛЯТ** е длъжен да завърши и предаде резултатите от изпълнението в срока от настоящия договор.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

1. **ВЪЗЛОЖИТЕЛЯТ** се задължава да заплати дължимата по договора сума за осъществяване на УСЛУГАТА, при условията и в сроковете, определени в настоящия договор.
2. **ВЪЗЛОЖИТЕЛЯТ** се задължава да предоставя на **ИЗПЪЛНИТЕЛЯ** информация за принципите, изискванията, предпочитанията и нуждите, с които трябва да бъдат съобразени творческите проекти на **ИЗПЪЛНИТЕЛЯ**.
3. **ВЪЗЛОЖИТЕЛЯТ** се задължава да предоставя необходимите за извършването на УСЛУГАТА материали в удобен за **ИЗПЪЛНИТЕЛЯ** вид, а именно текстове и изображения на цифров носител, във вид на файл за персонален компютър.
4. **ВЪЗЛОЖИТЕЛЯТ** се задължава да потвърди писмено със становище одобрението и приемането на завършените етапи от реализацията на услугата в срок 10 работни дни. Времето за подготвяне на становище не може да променя заложените срокове за изпълнение на поръчката в т.2.
5. **ВЪЗЛОЖИТЕЛЯТ**  се задължава да не разгласява факти, относно съдържанието на този договор, както и информация, решения и данни, представляващи търговска тайна, които са им станали известни при или по повод осъществяване предмета на този договор, както и да осигурят неразгласяването им от свои служители, които могат да ги използват само по предмета на този договор при извършване на служебната си дейност.
6. **ВЪЗЛОЖИТЕЛЯТ** има право във всеки един момент от изпълнението на договора да бъде осведомяван за качеството и срока на изпълнение на дейностите по договора, без с това да пречи на текущата дейност на **ИЗПЪЛНИТЕЛЯ**.
7. **ВЪЗЛОЖИТЕЛЯТ** има право да предоставя насоки и изисквания във всеки момент от реализацията на услугата.

**IV. ПРАВА НА СОБСТВЕНОСТ И ПОЛЗВАНЕ**

1. Всички авторски права върху видеоклиповете и аудиоспотовете, предмет на поръчката, стават собственост изцяло на Възложителя, в същия обем, в който биха принадлежали на автора.
2. Ако Изпълнителят използва актьори (статисти) и диктори, то трябва да си осигури декларации за защита на личните данни, съгласно вътрешната си процедура, както и да договори финансовите ангажименти с тях.
3. Възложителят няма никакви финансови задължения към подизпълнители, включително актьори (статисти, диктори), продуцентски компании и др., които Изпълнителят е наемал за изпълнение на дейности по това задание.
4. Изпълнителят следва да договори писмено и да предостави копия на документите, доказващи уреждането на авторските права и съгласието за видеозаснемане/аудиозаснемане на използваните статисти, актьори, диктори.
5. Изпълнителят декларира писмено, че прехвърля авторските права на Възложителя, включително, че не е нарушил чужди авторски права.
6. Изпълнителят следва да декларира и гарантира, че трети лица не притежават права върху изготвените материали (продукти) и други компоненти, елементи и/или резултати от изпълнението на настоящия договор, които могат да бъдат обект на авторско право, с изключение на случаите, в които същите са му предоставени по реда на ЗАПСП, което също се документира с декларация.
7. Всички материали, на хартиен или електронен носител, резултат от изпълнението на дейностите по това задание, стават собственост на Възложителя с предаването им от Изпълнителя. Изпълнителят няма право да използва или да предпоставя видеоклиповете и аудиоспотовете, включително да ги разпространява в интернет или да ги показва на трети лица без изричното писмено съгласие на Възложителя.
8. Възложителят не дължи никакви такси, лицензи или други възнаграждения за използването под каквато и да е форма на предадените от Изпълнителя материали.

**V. ДРУГИ УСЛОВИЯ**

1. Ако при приемането на изработеното от **ИЗПЪЛНИТЕЛЯ** се установи, че същото има недостатъци, **ВЪЗЛОЖИТЕЛЯТ** има право да поиска отстраняването им за сметка на **ИЗПЪЛНИТЕЛЯ**.
2. Настоящият договор влиза в сила от момента на неговото подписване.
3. Договорът може да бъде прекратен преди изтичане на срока му в следните случаи:

* По взаимно съгласие на страните, изразено в писмена форма.
* При възникване на обективна невъзможност (непреодолима сила или случайно събитие) за изпълнение на поетите задължения,
* В резултат на действия или актове на Компетентни държавни органи, които водят до ограничаване правомощията или функциите на която и да било от страните.

1. За всички неуредени в този договор въпроси се прилага действащото в Република България законодателство.
2. Възникналите спорове относно изпълнението на този договор се уреждат чрез преговори между страните, а когато това се окаже невъзможно - се отнасят за разрешаване от компетентния съд.
3. Изменения и допълнения на този договор могат да се правят само по взаимно и писмено споразумение между страните.
4. Всички протоколи, приложения и допълнителни споразумения към този договор са неразделна част от него.
5. Настоящият договор се състави и подписа в два еднакви екземпляра, по един за всяка от страните.

Приложение: Предложение на изпълнителя; обява за избор на изпълнител

**Договарящи:**

|  |  |
| --- | --- |
| **Възложител:** | **Изпълнител:** |
| инж. Марияна Павлова  Председател на НАПОО | **……………………………………………**  **……………………………………………** |
|  |  |
| Красимира Урумова  Главен счетоводител |  |
|  |  |
| инж. Красимира Брозиг  Главен секретар на НАПОО, ръководител на проекта  Таня Переновска  Финансов контрольор, координатор юрист на проекта |  |
|  |  |
|  |  |